b"\n_START_ARTICLE_\nNational Treasure\n_START_SECTION_\nArgument\n_START_PARAGRAPH_\nBenjamin Franklin Gates (Nicolas Cage), anomenat Ben, segueix el rastre de la fam\xc3\xadlia Gates, volent trobar el fam\xc3\xb3s tresor dels Templaris, d'un valor immesurable, que hauria estat amagat pels francma\xc3\xa7ons durant la Guerra d'Independ\xc3\xa8ncia dels Estats Units._NEWLINE_Durant set generacions, els membres de la fam\xc3\xadlia Gates van buscar les pistes que els Pares Fundadors d'Am\xc3\xa8rica van deixar, i van rec\xc3\xb3rrer cada rac\xc3\xb3 del pa\xc3\xads a la recerca del tresor. \xc3\x89s aix\xc3\xad com un bon dia, Ben i el seu equip descobreixen en un vaixell a l\xe2\x80\x99\xc3\x80rtic un indici que li fa pensar que el tresor \xc3\xa9s al revers de la Declaraci\xc3\xb3 d'Independ\xc3\xa8ncia. L'exist\xc3\xa8ncia del mapa arriba a o\xc3\xafdes del gran competidor de Gates, Ian Howe (Sean Bean), i Ben s'enfronta a un dif\xc3\xadcil dilema: O \xc3\xa9s el primer a robar el document m\xc3\xa9s important d'Am\xc3\xa8rica, que est\xc3\xa0 protegit pel sistema de seguretat m\xc3\xa9s sofisticat del m\xc3\xb3n, o deixar\xc3\xa0 que caigui a mans extremadament perilloses.\n_START_SECTION_\nComentaris\n_START_PARAGRAPH_\nAquesta pel\xc2\xb7l\xc3\xadcula barreja la hist\xc3\xb2ria dels primers decennis dels Estats Units amb els misteris i remors sobre un tresor amagat per membres de l'Orde del Temple (els templaris) o per francma\xc3\xa7ons. Adorna aquesta cerca del tresor amb diversos delegats al Congr\xc3\xa9s de Filad\xc3\xa8lfia."